**Αθήνα, 13/02/2025**

| **#** | **Αναφορά Πρόσκλησης** | **ΕΡΩΤΗΜΑ / ΑΙΤΗΜΑ ΔΙΕΥΚΡΙΝΙΣΕΩΝ** | **ΑΠΑΝΤΗΣΗ** |
| --- | --- | --- | --- |
|  | 5.3. Δικαιολογητικά | Τα επίσημα πιστοποιητικά ΓΕΜΗ από την Ιταλία με QR code γνησιότητας, απαιτείται να φέρουν apostille; | Σύμφωνα με την παρ. 5.3 της από 27.12.2024 Πρόσκλησης Υποβολής Εκδήλωσης Ενδιαφέροντος «Δικαιολογητικά που έχουν συνταχθεί σε οποιαδήποτε γλώσσα εκτός από την ελληνική πρέπει να συνοδεύονται από επίσημη μετάφρασή τους στην ελληνική γλώσσα, να είναι νομίμως επικυρωμένα και να φέρουν την επισημείωση της Συνθήκης της Χάγης (apostille), σύμφωνα με το Ν. 1497/1984. Για τους σκοπούς της υποβολής μιας ΕΕ, η μετάφραση τεκμαίρεται ως επίσημη, εφόσον προέρχεται από την μεταφραστική υπηρεσία του Ελληνικού Υπουργείου Εξωτερικών ή από ορκωτούς μεταφραστές ή από δικηγόρο, σύμφωνα με τις διατάξεις του άρθρου 454 του Ελληνικού Κώδικα Πολιτικής Δικονομίας, τις διατάξεις του Νόμου 3712/2008 και το άρθρο 36 του Νόμου 4194/2013 αντίστοιχα, όπως ισχύουν.» |
|  | 5. Υποβολή Εκδήλωσης Ενδιαφέροντος– Παροχή Πληροφοριών και Διευκρινήσεων | Μπορώ ως Δικηγόρος με ειδικό πρακτικό διοικητικού συμβουλίου να καταθέσω ο ίδιος τα υπογεγραμμένα από τον νόμιμο εκπρόσωπο έγγραφα και γενικά τον φάκελο με την Εκδήλωση Ενδιαφέροντος στα γραφεία του Ταμείου;; | Μπορείτε να καταθέσετε το Φάκελο Εκδήλωσης Ενδιαφέροντος με ειδικό πρακτικό διοικητικού συμβουλίου είτε με απλή εξουσιοδότηση του νόμιμου εκπροσώπου προς εσάς. |
|  | 5.3. Δικαιολογητικά | Είναι υποχρεωτική η χρήση Αγγλικής γλώσσας σε κάποιο έγγραφο;; | Όχι δεν είναι. Για τα έγγραφα που έχουν συνταχθεί σε άλλη γλώσσα εκτός της ελληνικής ισχύουν τα προβλεπόμενα στην παρ. 5.3 της από 27.12.2024 Πρόσκλησης Υποβολής Εκδήλωσης Ενδιαφέροντος |
|  | 5.1. Περιεχόμενα και Δομή Εκδήλωσης Ενδιαφέροντος» | Πιστοποιητικό ή άλλο ισοδύναμο έγγραφο εκδοθέν από την αρμόδια φορολογική αρχή εντός του τελευταίου ενός (1) μηνός πριν από την υποβολή της Προσφοράς, το οποίο αποδεικνύει τον αριθμό φορολογικού μητρώου και τη φορολογική κατοικία του φυσικού προσώπου). Το Πιστοποιητικό αυτό αναγράφεται στην παρ. 4.2.1 της Πρόσκλησης (σελ. 14), χωρίς να επαναλαμβάνεται στο Παράρτημα. Πρέπει τελικά να προσκομιστεί και εάν ναι αφορά τον νόμιμο εκπρόσωπο του νομικού προσώπου;; | Σύμφωνα με την παρ. 5.1 της από 27.12.2024 Πρόσκλησης Υποβολής Εκδήλωσης Ενδιαφέροντος ο Ενδιαφερόμενος, εφόσον πρόκειται για νομικό πρόσωπο πρέπει να προσκομίσει, μεταξύ άλλων, των τα Έγγραφα Ταυτοποίησης / Νομιμοποίησης, όπως ορίζονται στην παρ. 4.2.1 και στις παραγράφους 1.1. 1, 1.1.2, 1.1.4 και 1.1.5 του Παραρτήματος Α.  Σύμφωνα με την παρ. 1.1.4 του Παραρτήματος Α πρέπει να προσκομιστεί μεταξύ άλλων, πιστοποιητικό(-ά) των αρμόδιων αρχών της χώρας καταγωγής/ εγκατάστασης του νομικού προσώπου ότι δεν οφείλεται φόρος από το νομικό πρόσωπο (δηλαδή, πιστοποιητικό φορολογικής ενημερότητας) εκδοθέν εντός των τελευταίων τριάντα (30) ημερών πριν από την υποβολή της προσφοράς.  Στην περίπτωση που το προαναφερόμενο πιστοποιητικό δεν εκδίδεται στη χώρα καταγωγής/ εγκατάστασης του νομικού προσώπου, μία ένορκη βεβαίωση, ή, στις χώρες που δεν προβλέπεται η έκδοση ένορκης βεβαίωσης, υπεύθυνη δήλωση ενώπιον αρμόδιας δικαστικής ή διοικητικής αρχής ή συμβολαιογράφου ή ενός αρμόδιου επαγγελματικού ή εμπορικού οργανισμού σύμφωνα με το δίκαιο της χώρας καταγωγής/ εγκατάστασης του νομικού προσώπου, υπογεγραμμένη από το νόμιμο εκπρόσωπο του νομικού προσώπου, της εν λόγω βεβαίωσης/δήλωσης επιτρεπομένης να συνταχτεί πρωτότυπα στην αγγλική γλώσσα και να μεταφραστεί επίσημα στην ελληνική, στην οποία δηλώνεται ότι έως την ημερομηνία υπογραφής της βεβαίωσης/δήλωσης δεν οφείλεται φόρος από το νομικό πρόσωπο. Στην περίπτωση που υποβληθεί ένορκη βεβαίωση ή υπεύθυνη δήλωση, η εν λόγω βεβαίωση/δήλωση θα συνοδεύεται από επίσημο πιστοποιητικό εκδοθέν από αρμόδια αρχή της χώρας καταγωγής / εγκατάστασης του νομικού προσώπου που πιστοποιεί ότι το προαναφερόμενο πιστοποιητικό δεν εκδίδεται στην ως άνω χώρα. |
|  | 4.2.3 Κριτήρια Χρηματοοικονομικής Ικανότητας | Παρακαλούμε πολύ για την υπόδειξη του τρόπου/εγγράφου μέσω του οποίου μπορεί να αποδειχθεί το παρακάτω Κριτήριο Χρηματοοικονομικής Ικανότητας, στην παράγραφο 4.2.3 της Πρόσκλησης:  “Σε περίπτωση που ο Ενδιαφερόμενος είναι οντότητα εταιρικής μορφής πρέπει να αποδείξει, ότι ο μέσος όρος ετήσιων (ενοποιημένων, σε περίπτωση ενοποίησης) ίδιων κεφαλαίων (καθαρής θέσης) του (υπολογιζόμενος ως το σύνολο των ενοποιημένων στοιχείων ενεργητικού μείον το σύνολο των ενοποιημένων στοιχείων παθητικού (υποχρεώσεων), σε περίπτωση εφαρμογής ενοποίησης, άλλως ως το σύνολο των στοιχείων ενεργητικού μείον το σύνολο των στοιχείων παθητικού (υποχρεώσεων)), για τα τελευταία τρία (3) ελεγμένα οικονομικά έτη ανέρχεται τουλάχιστον σε δέκα εκατομμύρια (10.000.000) ευρώ.” | Προσκόμιση Υπεύθυνης Δήλωσης του Νόμου 1599/1986, υπογεγραμμένη από το Νόμιμο Εκπρόσωπο της εταιρείας, σε ημερομηνία μεταγενέστερη της δημοσίευσης της παρούσας Πρόσκλησης Υποβολής Προσφοράς και με θεώρηση του γνησίου της υπογραφής από οποιαδήποτε αρμόδια δικαστική ή διοικητική αρχή ή συμβολαιογράφο σύμφωνα με το δίκαιο της χώρας εγκατάστασης (για την Ελλάδα Υ/Δ μέσω gov ή ΚΕΠ), με την οποίαν θα βεβαιώνεται ότι ο Ενδιαφερόμενος πληροί το Κριτήριο Χρηματοοικονομικής Επάρκειας και θα δηλώνεται το ετήσιο και συνολικό ποσό της σχέσης (σύνολο των στοιχείων ενεργητικού μείον το σύνολο των στοιχείων παθητικού (υποχρεώσεων)) που προκύπτει από τις δημοσιευμένες οικονομικές καταστάσεις των τελευταίων 3 ετών.  Υποβολή αντιγράφων των δημοσιευμένων οικονομικών καταστάσεων των τελευταίων τριών (3) ετών σύμφωνα με τα προβλεπόμενα στην Παράγραφο 2 του Παραρτήματος Α της παρούσας Πρόσκλησης, κατά τη Β Φάση του Διαγωνισμού. |